分类：文化/艺术-书画美术
问题：谁能告诉我关于战争的古诗？ 
谁能告诉我关于的古诗？
回答：  《从军行》 王昌龄 青海长云暗，孤城遥望玉门关。黄沙百战穿金甲，不破楼兰终不还。 出塞.   王昌龄.  秦时明月汉时关,.  万里长征人未还..  但使龙城飞将在,. 不教胡马度阴山..   《从军行》 杨炯  烽火照西京,心中自不平. 牙璋辞凤阙,铁骑绕龙城.  雪暗雕旗画,风多杂鼓声. 宁为百夫长,胜作一书生.  陇西行  陈陶  誓扫匈奴不顾身, 五千貂锦丧胡尘. 可怜无定河边骨, 犹是深闺梦里人.  凉州词 王翰  葡桃美酒夜光杯, 欲饮琵琶马上催. 醉卧沙场君莫笑, 古来征战几人回.  塞下曲  王昌龄  饮马渡秋水,水寒风似刀. 平沙日未没,黯黯见临洮.  昔日长城战,咸言意气高. 黄城足今古,白骨乱蓬篙.  从军北征 李益  天山雪后海风寒, 横笛遍吹行路难.  碛里征人三十万, 一时回首月中看.  前出塞九首  戚戚去故里， 悠悠赴交河。 公家有程期， 亡命婴祸罗。  君已富士境， 开边一何多？ 弃绝父母恩， 吞声行负戈。   出门日已远， 不受徒旅欺。 骨肉恩岂断？ 男儿死无时。  走马脱辔头， 手中挑青丝。 捷下万仞冈， 俯身试搴旗。   磨刀呜咽水， 水赤刃伤手。 欲轻肠断声， 心绪乱已久。  丈夫誓许国， 愤惋复何有？ 功名图麒麟， 战骨当速朽。   送徒既有长， 远戍亦有身。 生死向前去， 不劳吏怒嗔。  路逢相识人， 附书与六亲。 哀哉两决绝， 不复同苦辛！   迢迢万里馀， 领我赴三军。 军中异苦乐， 主将宁尽闻？  隔河见胡骑， 倏忽数百群。 我始为奴朴， 几时树功勋？   挽弓当挽强， 用箭当用长； 射人先射马， 擒贼先擒王。  杀人亦有限， 列（一作立）国自有疆。 苟能制侵陵， 岂在多杀伤？   驱马天雨雪， 军行入高山。 迳危抱寒石， 指落曾冰间。  已去汉月远， 何时筑城还？ 浮云暮南征， 可望不可攀。   单于寇我垒， 百里风尘昏。 雄剑四五动， 彼军为我奔。  虏其名王归， 系颈授辕门。 潜身备行列， 一胜何足论？   从军十年馀， 能无分寸功？ 众人贵苟得， 欲语羞雷同。  中原有斗争， 况在狄与戎？ 丈夫四方志， 安可辞固穷？   九咏寄从兄湛之塞垣（并序）  兄卓荦经奇，与予读书罗浮，有扶风、越石之志。以骠骑从袁督师死于边。  边风  地角寒初敛，天歌云乍飞。大旗危欲折，孤将定何依？  送雁侵胡月，惊霜点铁衣。可能吹妾梦，一为达金微？  边月  秦时一片月，万古照边州。白动狼烟塞，寒生驿火楼。  关山和泪到，圆缺及乡愁。盈手梅花色，难将寄陇头。  边尘  紫塞三关隔，黄尘八面通。胡笳吹复起，汉月照还空。  杂沓仍随马，萧条暗逐风。将军休拂拭，留点战袍红。  边角  片角吹残夜，雄关铁锁开。古城连堞响，奔马踏霜回。  玉塞降羌泪，天山旅雁哀。何人闻此曲，不上望乡台？  边笛  吹笛上高城，城秋月正明。胡儿双泪下，汉塞一龙鸣。  沙柳愁中折，梅花梦里惊。徘徊三五弄，肠断忆南征。  边雁  候雁发金河，纷纷带雪过。阵连关月小，声断塞风多。  高举愁梁稻，低飞怯网罗。羽毛非敢惜，书礼奈君何！  边马  天马应星晨，金羁虎豹茵。骄盘春草短，叱拨桃花新。  窟冻长城雪，蹄穿大漠尘。百战交河道，功成还与人。  边柳  叹息阳关柳，青青能几时？春光不可度，绿鬓已成丝。  岁岁愁扳折。依依绾别离。故园有奇树，日夜忆连枝。  边草  王孙去不返，马足共车轮。万里连天色，终年出塞人。  几经金海雪，不见玉关春。独夜寒塘梦，相思愁白苹。